Foreldregruppe
2025-06-10 13:00 - 15:30 (Europe/Oslo) | Nok. Oslo, Akersgata 1, Oslo, 0158, Norge
Velkommen til åpen gruppe for foreldre, foresatte og fosterforeldre
Vi starter opp en åpen gruppe for foreldre, foresatte og fosterforeldre til utsatte unge og voksne barn på dagtid denne våren. Gruppen går over 6 samlinger kl 13:00-15:30 med oppstart i mars og avslutning i juni. Det er faglig veileder Trude som vil lede gruppen. At gruppen er åpen betyr at du ikke må forplikte deg til å møte til samtlige samlinger, og du kan selv velge hvilke du ønsker å komme på.
Vår erfaring er at foreldre og foresatte ønsker å møte andre i en lignende situasjon. Det kan være fint å møte andre, dele, få og gi hverandre råd, oppmuntring og omsorg. Temaer i slike grupper kan være hvordan forstå og snakke med den som er utsatt, hjelpeapparatet, familie og nettverk, samt sorgen over at incest eller seksuelle overgrep har skjedd.
Dersom du er søsken, partner, tante, onkel, venninne eller venn til en som er utsatt for seksuelle overgrep før fylte 18 år, så har vi en egen gruppe for dette også. Les mer om denne gruppen her.
Gruppen møtes følgende tirsdager:
18. mars
1. april
22. april
6. mai
27. mai
10. juni
Det er påmelding for hver gang. Du er velkommen til å sende påmelding for ønsket samling allerede i dag og senest dagen i forveien. Det må være minimum 2 påmeldte for at gruppen gjennomføres den aktuelle dagen. Ta kontakt med oss på epost post@nokoslo.no eller telefon 23 31 46 50 dersom du har spørsmål rundt tilbudet eller lurer på om dette er noe for deg.

Har du spørsmål om tilbudene våre? Trenger du noen å snakke med?
Ble du utsatt for seksuelle overgrep i barndommen? Er du forelder/foresatt, partner, familiemedlem eller en annen viktig person i en utsatt sitt liv? Ta gjerne kontakt for samtaler og familiesamtaler på senteret, over telefon eller digitalt på teams.
Kontakt oss på epost post@nokoslo.no eller telefon 23 31 46 50.
Vi er her.

Åpent hus og Nok. Oslos bursdagsfeiring
2025-06-10 13:00 - 20:00
Velkommen til feiring av Nok. Oslo
Tirsdag 10. juni fyller Nok. Oslo 39 år! Vi markerer dagen med servering av kake fra kl 16:00 på åpent hus.
Åpent hus er en mulighet for sosialt fellesskap med andre brukere, enten du er utsatt eller du er pårørende. Åpent hus en arena hvor du kan treffe andre for erfaringsutveksling og håp. Her møter du gjensidig hjelp og støtte. På åpent hus snakker vi ikke om overgrep i detalj. Ved behov kan dette gjøres i samtale med en faglig veileder på et senere tidspunkt.
Under åpent hus kan du også bruke musikkrom, låne bøker fra biblioteket vårt, eller ta i bruk vårt utvalg av hobbyutstyr. Ta kontakt med dagens åpent hus-ansvarlig for dette.
Det er alltid er en ansatt tilgjengelig for besøkende på åpent hus. Det serveres kaffe og te.
Velkommen til oss!

Har du spørsmål om tilbudene våre? Trenger du noen å snakke med?
Ble du utsatt for seksuelle overgrep i barndommen? Er du forelder/foresatt, partner, familiemedlem eller en annen viktig person i en utsatt sitt liv? Ta gjerne kontakt for samtaler og familiesamtaler på senteret, over telefon eller digitalt på teams.
Kontakt oss på epost post@nokoslo.no eller telefon 23 31 46 50.
Vi er her.

Gruppe for menn
2025-06-10 16:00 - 19:00
En av ti menn i Norge oppgir å ha blitt utsatt for seksuelle overgrep før fylte 18 år
Likevel er det mange som velger å ikke fortelle om det. Grunnene til dette er mange, det kan være følelsen av skam, opplevelsen av utilstrekkelighet eller de sosiale normene om hva maskulinitet skal være.
Nok. Oslo har et gruppetilbud for menn som er blitt utsatt for seksuelle overgrep i barndommen, og ansvarlige for tilbudet er faglige veiledere Martin og Ingard. Gruppen er lukket, det vil si at den består av faste deltakere hvert semester. Deltakerne møtes regelmessig og gruppen er basert på prinsippet hjelp til selvhjelp. Tilbudet er et trygt sted for menn der de møter andre menn i lignende livssituasjon.
Gruppen møtes følgende tirsdager:
14. januar
11. februar
11. mars
8. april
13. mai
10. juni
Ønsker du å delta i gruppen må du melde interesse innen fredag 10. januar 2025. Vi ønsker å gjennomføre en samtale i forkant av oppstarten av gruppetilbudet. Dersom du har spørsmål rundt tilbudet eller lurer på om dette er noe for deg, ta kontakt på epost post@nokoslo.no eller telefon 23 31 46 50.

Har du spørsmål om tilbudene våre? Trenger du noen å snakke med?
Ble du utsatt for seksuelle overgrep i barndommen? Er du forelder/foresatt, partner, familiemedlem eller en annen viktig person i en utsatt sitt liv? Ta gjerne kontakt for samtaler og familiesamtaler på senteret, over telefon eller digitalt på teams.
Kontakt oss på epost post@nokoslo.no eller telefon 23 31 46 50.
Vi er her.
